**Vyúčtovanie finančných prostriedkov**

Záverečná správa k projektu obsahuje vyúčtovanie finančných prostriedkov, ktoré boli poskytnuté na realizáciu projektu. V záverečnej správe musí byť vyúčtovaných 100% finančných prostriedkov, ktoré boli poskytnuté na projekt.

Podoba finančného vyúčtovania:

1. K vyúčtovaniu žiadame predložiť fotokópie účtovných dokladov:

* *Faktúry;*
* *Výpisy z registračných pokladníc;*
* *Cestovné doklady spolu s cestovným príkazom;*
* *Zmluvy o poskytnutí finančného príspevku;*
* *Iné.*
* *Účtovné doklady (autorizujúce platbu)*
* *Výdavkový pokladničný doklad (VPD) organizácie v prípade hotovostnej platby;*

*VPD môže byť vystavený na viac pokladničných bločkov naraz len v prípade, že všetky bločky sú z jedného dňa. VPD musí obsahovať:*

|  |
| --- |
| *a) slovné a číselné označenie účtovného dokladu,* |
| *b) obsah účtovného prípadu a označenie jeho účastníkov,* |
| *c) peňažnú sumu alebo údaj o cene za mernú jednotku a vyjadrenie množstva,* |
| *d) dátum vyhotovenia účtovného dokladu,* |
| *e) dátum uskutočnenia účtovného prípadu, ak nie je zhodný s dátumom vyhotovenia,* |
| *f) podpisový záznam osoby zodpovednej za účtovný prípad v účtovnej jednotke a podpisový záznam osoby zodpovednej za jeho zaúčtovanie,* |
| *g) označenie účtov, na ktorých sa účtovný prípad zaúčtuje v účtovných jednotkách účtujúcich v sústave podvojného účtovníctva, ak to nevyplýva z programového vybavenia.* |
|  |

* *Bankový výpis organizácie (nie prevodový príkaz alebo detail transakcie)prípade bezhotovostnej platby.*
* *Potvrdenie o zaplatení bankomatovou kartou – ak organizácia platila kartou, je potrebné priložiť príslušný pokladničný doklad spolu s dokladom o zaplatení kartou (lístok z terminálu), ak nedisponujete dokladom z terminálu je potrebné zaslať bankový výpis organizácie, kde bude uvedená platba.*

*Pri vyúčtovaní:*

*Služieb:*

* *Faktúra alebo iná zmluva o službe;*
* *Daňový doklad autorizujúci zaplatenie faktúry:*
* *bezhotovostná platba - výpis z účtu (nie príkaz na úhradu);*
* *hotovostná platba - príjmový pokladničný doklad od dodávateľa spolu s* *očíslovaným výdavkovým pokladničným dokladom.*

*Cestovného:*

* *Cestovné doklady na cestovnom príkaze v zmysle zákona č. 283/2002 Z. z. o cestovných náhradách.;*
* *Daňový doklad autorizujúci preplatenie cestovných nákladov:*
* *bezhotovostná platba - výpis z účtu*
* *hotovostná platba –výdavkový pokladničný doklad.*

1. K čerpaniu finančných prostriedkov je potrebné vyplniť aj tabuľku s prehľadom jednotlivých výdavkov. Tabuľku na stiahnutie nájdete [tu](https://www.nadacia-volkswagen.sk/wp-content/uploads/II.-Časť-Finančná-správa-2.xlsx).
2. Originály účtových dokladov si ponechávate vo svojej účtovej evidencii tak, aby mohli byť kedykoľvek prístupné našej kontrole.
3. V prípade zasielania výplatných pások a obdobných dokumentov, žiadame o anonymizáciu osobných údajov, ktoré nie sú z hľadiska kontroly vynakladania finančných prostriedkov nevyhnutné (dovolenka, PN a pod.)

Pri každej faktúre musíte uviesť (zdokumentovať) akým spôsobom bola uhradená, **napr. výpis z** **účtu, výdavkový a príjmový doklad. K výdavkovému bloku musí byť priložený účet z** **pokladne, alebo faktúra.**

Ak je faktúra vystavená v cudzom jazyku, je potrebné k faktúre **priložiť doklad v slovenskom jazyku, čo bolo predmetom kúpy.** Ak sa vo faktúre nachádza produkt, ktorý je nazvaný napríklad CMX TR 12 a nie je z toho známe, čo ste v rámci projektu kupovali, je potrebné priložiť obrázok alebo vysvetlenie o aký produktu sa jedná. Ak by bol produkt nazvaný napr. Notebook CMX TR 12 tak obrázok nie je potrebný, pretože je zrejmé o aký typ produktu ide.

**Fotokópie finančných dokladov** súvisiacich s projektom v plnej výške sumy schválenej podľa Zmluvy o poskytnutí grantu je potrebné zaslať spolu s jednou vytlačenou a podpísanou verziou záverečnej správy a s fotodokumentáciou o priebehu projektu na elektronickom nosiči (USB/CD/DVD) na adresu Nadácie VW SK: Nadácia Volkswagen Slovakia, Jána Jonáša 1, 843 02 Bratislava 49